**YAKKA TARTIBDAGI TADBIRKORLIK**

****

**FAOLLASHTIRUVCHI SAVOL VA TOPSHIRIQLAR**

1 Yuqoridagi rasmlarda ifodalangan qaysi faoliyat turlarini yakka tartibdagi tadbirkorlik shaklida tashkil etish mumkin?

1. Ushbu faoliyat turlarini yakka tartibdagi tadbirkorlik asosida olib borish mumkinligi nima bilan izohlanadi?
2. Kimlar yakka tartibdagi tadbirkorlar bo‘la oladi deb o‘ylaysiz?

**YAKKA TARTIBDAGI TADBIRKORLIKNING MAZMUNI**

Siz tadbirkorlikni boshlashdan avval uni qanday shaklda amalga oshirishingizni aniqlab olishingiz lozim. Buning uchun dastlab eng oddiy shaklni tanlash maqsadga muvofiqdir. Bu esa yakka tartibdagi tadbirkorlik hisoblanadi.

Yakka tartibdagi tadbirkorlik – yuridik shaxs tashkil etmasdan xususiy tadbirkorlik faoliyatini amalga oshirish shaklidir. Bunday faoliyatni amal-ga oshirish uchun «yakka tartibdagi tadbirkor» sifatida davlat ro‘yxatidan o‘tish kifoya.

Yakka tartibdagi tadbirkorlik jismoniy shaxs (yakka tartibdagi tad-birkor) tomonidan tadbirkorlik faoliyatini yuridik shaxs tashkil etmagan holda amalga oshirishdir.

***O‘zbekiston Respublikasining 2012-yil 2-maydagi O‘RQ-328-sonli yangi tahrirdagi­ «Tadbirkorlik faoliyati erkinligining kafolatlari to‘g‘risida»gi qonuni, 6-modda***

**JISMONIY VA YURIDIK SHAXS**

Yakka tartibdagi tadbirkorga berilgan ta’rifda jismoniy shaxs va yuri-dik shaxs tushunchalari uchraydi. Shunday ekan, mazkur tushunchalarning ma’nosini bilib olish tadbirkorlik shakllari to‘g‘risida kengroq tasavvur hosil qilish imkonini beradi.

**Yuridik shaxs** – fuqarolik huquq va majburiyatlarining subyektlari hisoblanuvchi korxona, muassasa, tashkilotlar. O‘zbekiston Respublikasi qonunchiligiga ko‘ra, yuridik shaxs o‘z mulkida, xo‘jalik yuritishda yoki operativ boshqaruvda alohida mol-mulkka ega bo‘lgan hamda o‘z majbu-riyatlari yuzasidan ushbu mol-mulk bilan javob beradigan, o‘z nomidan mulkiy va shaxsiy nomulkiy huquqlarga ega bo‘lib, ularni amalga oshira oladigan, majburiyatlarni bajara oladigan, sudda da’vogar va javobgar bo‘la oladigan tashkilotdir. Yuridik shaxslar mustaqil balans yoki smetaga ega bo‘lishlari kerak.

**Jismoniy shaxs** – huquqiy munosabatlarning ishtirokchisi bo‘lgan alo-hida fuqaroni ifodalovchi tushuncha. U jamoaviy tuzilma bo‘lgan yuridik shaxsdan farq qiladi: jismoniy shaxs bevosita o‘z nomidan ish yuritadi – faoliyat yurgizishi uchun jamoaviy tuzilma – tegishli firma yoki korxonani qonunda belgilangan tartibda ro‘yxatdan o‘tkazishi shart emas.

**YAKKA TARTIBDAGI TADBIRKORLIKNING**

|  |  |
| --- | --- |
|  |  |
| **AFZALLIKLARI** | **KAMCHILIKLARI** |
| ***O‘z faoliyatini mustaqil boshqarish hu-*** | ***O‘z faoliyati natijalari uchun chek-*** |
| ***quqiga egaligi.*** Yakka tartibdagi tadbir- | ***lanmagan shaxsiy javobgarlikka ega-*** |
| korlik murakkab boshqaruv tuzilmasiga | ***ligi.*** Deylik, siz yakka tartibdagi tad- |
| ega emas. Ya’ni, unda korxonadagi sin- | birkor sifatida zararga kirib qoldingiz. |
| gari direktor, buxgalter kabi lavozimlarni | Bu qanday holda ro‘y berganidan qat’i |
| tashkil etish shart emas. Ushbu vazifalar- | nazar, siz ushbu faoliyatga sarflangan |
| ning barchasini yakka tartibdagi tadbir- | mablag‘larni o‘z mol-mulkingiz bilan |
| korning o‘zi bajaradi | qoplashga majbursiz |
| ***Faoliyat yuritishning nisbatan yengilli-*** | ***Faoliyatni kengaytirishda yollanma*** |
| ***gi.*** Masalan, yuridik shaxs ko‘rinishida­ | ***mehnatdan foydalanishning cheklan-*** |
| gi korxonalar zarur hollarda o‘z faoliya­ | ***ganligi*.** Ya’ni, qonunchilikka ko‘ra, |
| tini vaqtincha to‘xtatib turish imkoniga | faoliyat turiga qarab, bir nafardan uch |
| ega emas. Yakka tartibdagi tadbirkor | nafargacha xodimni yollashga ruxsat |
| uchun esa tegishli soliq idorasiga murojaat | etiladi. Bu esa, yakka tartibdagi tadbir- |

15

|  |  |  |  |  |  |
| --- | --- | --- | --- | --- | --- |
| qilish orqali o‘z faoliyatini muayyan mud- | | | | | korga o‘z faoliyatida ko‘p ishchilarni |
| datga to‘xtatib turish va bu davr uchun | | | | | talab qiluvchi texnologiyani joriy qi- |
| soliq hamda boshqa majburiy to‘lovlarni | | | | | lishga imkon bermasligi mumkin |
| amalga oshirmasligi ruxsat etiladi | | | |  |  |
| ***Ustav fondini shakllantirishning ta-*** | | | | | ***Shug‘ullanish mumkin bo‘lgan fao-*** |
| ***lab etilmasligi.*** Ya’ni, siz hech qan- | | | | | ***liyat turlarining cheklanganligi.*** Siz |
| day mablag‘ni alohida jamg‘armasdan, | | | | | yakka tartibdagi tadbirkor sifatida fa- |
| to‘g‘ridan to‘g‘ri faoliyatingizni boshla­ | | | | | qat ruxsat etilgan faoliyat turlari bilan |
| shingiz mumkin | |  |  |  | shug‘ullanishingiz mumkin |
| ***Alohida*** | ***yuridik*** | ***manzilning*** | | ***talab*** | ***Mablag‘larning u qadar katta bo‘l­*** |
| ***etilmasligi.*** Siz | | o‘zingizning | | doimiy | ***masligi yirik loyihalarni amalga oshi­*** |
| yashash manzilingizni ko‘rsatgan hol- | | | | | ***rishga to‘sqinlik qilishi.*** Siz aksiya- |
| da yakka tartibdagi tadbirkorlikni ro‘y­ | | | | | dorlik kompaniyasi singari qo‘shimcha­ |
| xatdan­ o‘tkazishingiz mumkin | | | |  | aksiya chiqara olmaysiz, yirik hamkor- |
|  |  | |  | | lar, qo‘shimcha mablag‘larini jalb eta |
| ***Hisobotlar*** | ***topshirishning*** | | ***yengillash-*** | |
| ***tirilgan tartibi qo‘llanilishi.*** Masalan, | | | | | olmaysiz |
| qonunchilikka ko‘ra kichik | | | tadbirkorlik | |  |
| subyektlari faqat davlat statistika organ- | | | | |  |
| lari va davlat soliq xizmati organlariga, | | | | |  |
| yakka tartibdagi tadbirkorlar esa, dav- | | | | |  |
| lat soliq xizmati organlariga belgilangan | | | | |  |
| shakllarda hisobot taqdim etadi | | | |  |  |



**BILASIZMI?**

O‘zbekistonda tadbirkorlarni qo‘llab-quvvatlash, ularning manfaat-larini himoya qilish bilan shug‘ullanuvchi ko‘plab jamoat tashkilotlari faoliyat yuritadi. Quyida ularning ayrimlari bilan tanishtirib o‘tamiz.

**O‘zbekiston Respublikasi Savdo-sanoat palatasi**

O‘zbekiston Respublikasi Savdo-sanoat palatasi O‘zbekiston Res-publikasi Prezidentining 2004-yil 7-iyuldagi farmoniga muvofiq tashkil etilgan. Savdo-sanoat palatasining asosiy maq-sadi xususiy tadbirkorlikni yanada rivojlantirish uchun qulay sharoitlar yaratish hamda ishbilar-monlik muhitini takomillashtirish hisoblanadi.



Shunga ko‘ra, Palataning asosiy vazifalaridan biri – respublikada tad-birkorlik faoliyati, avvalo, kichik va xususiy biznesni rivojlantirish, real mulkdorlarning keng sinfini shakllantirish, mamlakatning iqtisodiy hayotida xususiy sektor roli va ahamiyatini oshirishga ko‘mak berish-dan iborat.

Palataga a’zo bo‘lgan tadbirkorlar uchun qator afzallik va imkoni-yatlar yaratilgan. Jumladan, ular tadbirkorlarning huquqiy himoyasini ta’minlash, tovarlar va xizmatlar eksportini qo‘llab-quvvatlash, chet el investitsiyalari va minitexnologiyalarini jalb etish, kadrlarni o‘qitish va qayta tayyorlash hamda boshqa ko‘plab yo‘nalishlarda amaliy ko‘mak va xizmatlar olish imkoniga ega bo‘ladilar. Siz Savdo-sanoat palatasi to‘g‘risidagi boshqa ko‘plab foydali ma’lumotlar bilan tashkilotning http://www.chamber.uz elektron sahifasi orqali tanishib borishingiz mumkin.

**O‘zbekiston Respublikasi «Hunarmand» uyushmasi**

O‘zbekiston Respublikasi xalq ustalari, hunarmandlari va musav-virlari uyushmasi O‘zbekiston Respublikasi Prezidentining 1997-yil 31-martdagi «Xalq badiiy hunarmandchiliklari va amaliy san’atini rivojlantirishni davlat yo‘li bilan qo‘llab-quvvatlash chora-tadbirlari to‘g‘risida»gi 1741-sonli Farmoni asosida tashkil etilgan. Uyushma-ning maqsadi O‘zbekiston xalqining boy madaniy merosi va tarixiy an’analarini to‘liq saqlab qolish va ko‘paytirish, milliy hunarmandchilik, xalq badiiy va amaliy san’atini yanada rivojlantirish, hunarmandchi-lik faoliyati bilan shug‘ullanuvchi fuqarolarni har tomonlama qo‘llab-quvvatlash bo‘yicha maqsadli va kompleks chora-tadbirlarni amalga oshirish, shu asosda aholi, ayniqsa yoshlar, ayollar va kam ta’minlangan oilalar bandligini ta’minlashdan iborat.

Respublikaning barcha viloyat va tumanlari-da uyushmaning boshqarma (13 ta) va bo‘limlari (159 ta) mavjud.



Siz «Hunarmand» uyushmasi to‘g‘risidagi boshqa ko‘plab foydali ma’lumotlar bilan muas-sasaning http://handicraftman.uz elektron sahifasi orqali tanishib borishingiz mumkin.

2 – Tadbirkorlik asoslari, 11-sinf 17

**O‘zbekiston «Tadbirkor ayol» tadbirkor ayollar assotsiatsiyas**i

O‘zbekiston ishbilarmon ayollar assotsiatsi-yasi 1991-yilda tashkil topgan bo‘lib, ayollar-ning iqtisodiy va ijtimoiy huquqlarini kengay-




tirish va himoya qilish bilan shug‘ullanadi.

«Tadbirkor ayol» assotsiatsiyasining vazifasi ayollarning iqtisodiy, ijtimoiy huquqlari va imkoniyatlarini kengaytirish hamda himoyalash, ularning tadbirkorlik va jamoat tashabbuslarini qo‘llab-quvvatlash, moliyaviy, ta’lim axborot resurslaridan foydalanishini ta’minlashga ko‘maklashishdir.

Siz «Tadbirkor ayol» assotsiatsiyasi to‘g‘risidagi boshqa ko‘plab foydali ma’lumotlar bilan muassasaning http://adju.uz elektron sahifasi orqali tanishib borishingiz mumkin.

**YAKKA TARTIBDAGI TADBIRKORLIKNING ASOSIY XUSUSIYATLARI**

Yakka tartibdagi tadbirkorlar faoliyat turi va uni yuritish joyiga qarab eng kam ish haqiga karrali miqdorlarda qat’iy belgilangan soliq to‘lovlarini amalga oshiradilar.



**Eng kam ish haqi** – davlat tomonidan mamlakatda muayyan vaqt davri (masalan, soat, kun, hafta, oy yoki yil) uchun mehnatga haq to‘lashning belgilangan eng kam miqdori.

Misol uchun, qonun hujjatlariga asosan Toshkent shahridan ro‘yxatdan o‘tgan, oziq-ovqat va nooziq-ovqat tovarlarini chakana sotish faoliyati bilan shug‘ullanuvchi yakka tartibdagi tadbirkor eng kam ish haqining 7 barobari miqdorida qat’iy belgilangan soliq va eng kam ish haqining 1 barobari miqdorida sug‘urta badali summasini to‘lashi lozim. 2018-yil 1-yanvar holatiga ko‘ra, eng kam ish haqi 172 240 so‘mni tashkil etadi. Bu davr uchun yakka tartibdagi tadbirkor to‘lashi zarur bo‘lgan qat’iy belgilangan soliq summasi 1  205  680 so‘m (172 240 × 7)ni, sug‘urta badali summasi esa 172  240 so‘m (172  240 × 1)ni tashkil etadi.

Yakka tartibdagi tadbirkor O‘zbekiston Respublikasi Vazirlar Mahkama-si tomonidan belgilangan tartibda xodimlarni yollashga haqli. O‘zbekiston

18

Respublikasi Vazirlar Mahkamasining 2015-yil 31-iyuldagi 219-sonli qaro-ri bilan tasdiqlangan «Xususiy tadbirkorlar tomonidan xodimlarni yollagan holda tadbirkorlik faoliyatini amalga oshirish tartibi to‘g‘risida»gi Nizom bunga asos bo‘lib xizmat qiladi.

Xodimlar yollangan taqdirda har bir xodim uchun yakka tartibdagi tad-birkor tomonidan amalga oshiriladigan faoliyat bo‘yicha nazarda tutilgan stavkaning 30 foizi miqdorida qat’iy belgilangan soliq to‘lash majburiyati yuklatiladi.

Hunarmandchilik faoliyatini amalga oshirayotgan yakka tartibdagi tad-birkorlar tovarlar tayyorlash (ishlar bajarish, xizmatlar ko‘rsatish) uchun ko‘pi bilan besh nafar shogirdni ularga tegishlicha haq to‘lagan holda jalb etishga haqlidir.

***O‘zbekiston Respublikasining 2012-yil 2-maydagi O‘RQ-328-sonli yangi tahrirdagi «Tadbirkorlik faoliyati erkinligining kafolatlari to‘g‘risida»gi qonuni, 6-modda***

Yakka tartibdagi tadbirkorlar bir vaqtda bir necha faoliyat turi bi-lan shug‘ullanishi mumkin. O‘zbekiston Respublikasi Soliq kodeksining 375-moddasiga muvofiq, faoliyatning bir necha turi bilan shug‘ullanuvchi soliq to‘lovchilar qat’iy belgilangan soliqni faoliyatning har bir turi uchun mazkur turdagi faoliyatga nisbatan belgilangan stavkalar bo‘yicha alohida-alohida to‘laydilar.



**BILIMINGIZNI SINAB KO‘RING!**

1. Yakka tartibdagi tadbirkorlik nima?
2. Jismoniy va yuridik shaxs tushunchalari qanday farqlanadi?
3. Yakka tartibdagi tadbirkorlikning afzalliklari va kamchiliklari nimalar or-qali namoyon bo‘ladi?
4. Yakka tartibdagi tadbirkorlikda bir necha faoliyat turi bilan shug‘ullanish mumkinmi?
5. Eng kam ish haqi tushunchasini izohlab bering.
6. Qat’iy belgilangan soliq to‘lovlari deganda nimani tushunasiz?
7. Yakka tartibdagi tadbirkorlikda xodimlarni yollash qaysi qonun hujjatlariga­ asosan tartibga solinadi?
8. Yakka tartibdagi tadbirkorlikni soliqqa tortilish tartibini tushuntirib bering.

**O‘zini o‘zi band qilganlar kim va ushbu maqom nima beradi?**

O‘zini o‘z band qilish maqomi nimani anglatadi, uni qanday olish mumkin va bu maqom O‘zbekistonda 2021 yilda qanday foyda berishi haqida so‘z yuritamiz.

Toshkentlik Nigora yaqinda tug‘ish ta’tiliga chiqib, uyida ingliz tilidan xususiy darslar berishni boshladi. U yomon foyda ko‘rayotgani yo‘q, biroq barcha daromadlari norasmiy. Shu bois uning bankdan kredit olishi va naqd pulsiz hisob-kitob bo‘yicha korporativ mijozlar bilan ishlashi qiyin. Shuningdek, Nigora mehnat staji hisobga olinmayotgani bois keksalik yoshida yaxshiroq pensiya ololmaydi.

Biroq yaqinda Nigora o‘zini o‘zi band qilish maqomini olish va bir miqdor soliq to‘lash orqali daromadlari to‘g‘risidagi ma’lumotnoma va mehnat staji yozilishi muammosidan xalos bo‘lishi mumkinligini bildi. Bunga qo‘shimcha ravishda, noqonuniy faoliyati uchun soliq inspeksiyasining jarimaga tortishidan ham qo‘rqmasa bo‘ladi endi.

2021 yil 1 iyul holatiga ko‘ra, O‘zbekistonda 852 mingdan ortiq o‘zini o‘zi band qilganlar [ro‘yxatga olingan bo‘lib](https://soliq.uz/press-services/news/show/molodezh-vibiraet-samozanyatost), ularning 310 ming nafardan ziyodrog‘i — yoshlardir.

Mazkur maqolada o‘zini o‘zi band qilganlar kim, ushbu maqomni qanday olish mumkin va buni nima uchun aynan 2021 yilda amalga oshirish lozimligi haqida hikoya qilamiz.

**O‘zini o‘zi band qilish maqomi nimani anglatadi va uni kimlar ololadi?**

O‘zini o‘zi band qilgan shaxslar — **o‘z ishini o‘zi topib, uni o‘zi bajarish orqali daromad ko‘radigan jismoniy shaxslardir.** Repetitorlar, enagalar, santexniklar, elektrchilar, sartaroshlar, kurerlar, avtomobil yuvuvchilari, hunarmandlar, farroshlar, tikuvchilar, dasturchilar va yana ko‘plab kasb egalari o‘zini o‘zi band qiluvchilar bo‘lishlari mumkin.

РЕКЛАМА

["Gazeta.uz"da reklama](https://www.gazeta.uz/reklama)

Ularning faoliyati «O‘zini o‘zi band qilgan shaxs sifatida faoliyatni amalga oshirish tartibi to‘g‘risida nizom» bilan [tartibga solinadi](https://lex.uz/docs/5182451). 2021 yil 1 avgust holati bo‘yicha [68 turdagi faoliyat](https://lex.uz/docs/4849607) bilan o‘zini o‘zi band qilish mumkin. Xohishga ko‘ra, ularning bir nechtasini birvarakayiga tanlash mumkin.

**Mehnatga layoqatli yoshdagi har bir jismoniy shaxs,** yakka tartibdagi tadbirkorlardan tashqari, o‘zini o‘zi band qilishi mumkin. O‘zini o‘zi band qiluvchilar yakka tartibdagi tadbirkor sifatida ro‘yxatdan o‘tishlari shart emas.

**Asosiy ish joyida mehnat shartnomasi bo‘yicha ishlab, bir vaqtning o‘zida o‘zini o‘zi band qilish ham mumkin.** Asosiysi, asosiy ishdagi faoliyat turi o‘zini o‘zi band qilish uchun ruxsat berilgan faoliyat turlari ro‘yxatiga kirmagan bo‘lishi kerak. Masalan, kun bo‘yi mehnat shartnomasi asosida kotibalik bilan shug‘ullanish, kechasi o‘zini o‘zi band qilgan shaxs sifatida matn yozish bo‘yicha xizmatlarni (kopirayting) ko‘rsatish mumkin.

**O‘zini o‘zi band qilishning qanday foydalari bor?**

Buning foydali ekanligiga bir qancha sabablar bor.

1. **Uydan ishlashning qonuniy imkoniyati.**O‘zini o‘zi band qilganlar soliq tekshiruvlari, jarimalar va noqonuniy tadbirkorlik faoliyati bo‘yicha ayblovlardan qo‘rqmasliklari mumkin.
2. **Tasdiqlangan ish staji va pensiya.** O‘zini o‘zi band qilganlarning ish staji ketaveradi, shuning uchun keksalikda kafolatlangan pensiya naqd deb hisoblash mumkin.
3. **Rasmiy daromad.**Iste’mol kreditlari, imtiyozli qarzlar olish, shuningdek, soliq imtiyozlarini qo‘llash mumkin.
4. **Minimal soliq.** Daromad solig‘i yoki boshqa yig‘imlar yo‘q. Bir yilda BHMning 1 baravari miqdorida ijtimoiy soliq to‘lash kifoya.
5. **O‘ziga o‘zi xo‘jayin.**O‘zini o‘zi band qiluvchilar uchun mehnat shartnomasi, rahbar va qat’iy ish jadvali yo‘q. Sevimli ish bilan xohlagan vaqtda shug‘ullanish va bundan qonuniy daromad olish mumkin.
6. **Mijozlar bazasini kengaytirish.**O‘zini o‘zi band qilgan shaxslar yuridik shaxslardan pul o‘tkazish yo‘li bilan to‘lovlarni qabul qilish uchun bankda osongina hisob ochishlari mumkin. Bundan tashqari, davlat ro‘yxatidan o‘tkazilganlik sheriklar orasida ishonchni uyg‘otadi.
7. **Minimal hujjatlar.** O‘zini o‘zi band qilganlar yakka tartibdagi tadbirkorlar singari buxgalteriya hisobini yuritish, hisobot yuborish yoki soliq deklaratsiyasini topshirishlari shart emas. Daromad va xarajatlarni ixtiyoriy ravishda [Soliq](https://play.google.com/store/apps/details?id=uz.soliq.mobile&hl=ru&gl=US) ilovasida to‘g‘ridan-to‘g‘ri kuzatib borishlari mumkin.

**Qanday soliq va majburiy to‘lovlarni to‘lash kerak?**

O‘zini o‘zi band qilish faoliyatidan olingan barcha daromadlar **jismoniy shaxslar daromad solig‘iga (JSHDS) tortilmaydi**: qancha topsa ham o‘zida qoladi. Bir yilda bir marta BHMning 1 baravari — 2021 yilning 1 avgust holatida **245 ming so‘m** — miqdorida **ijtimoiy soliq** to‘lashning o‘zi kifoya qiladi. To‘lovni har qanday to‘lov tizimi orqali amalga oshirish mumkin.

O‘zini o‘zi band qiluvchilar hech qanday sug‘urta va boshqa yig‘imlarni to‘lamaydilar.

Muhim: o‘zini o‘zi band qilganlarning [ruxsat berilgan faoliyat turlari](https://lex.uz/docs/4849607) ro‘yxatidagi faoliyatdan olingan daromadlarigina JSHDS to‘lashdan ozod qilinadi. Agarda daromad boshqa faoliyat turidan olingan bo‘lsa, ulardan JSHDS to‘lash kerak bo‘ladi.

**O‘zini o‘zi band qilganlar kimlar bilan va qanday ishlashlari mumkin?**

O‘zini o‘zi band qilganlar boshqa **jismoniy shaxslarga** og‘zaki kelishuv asosida ish yoki xizmatlarni taqdim etishlari mumkin. **Yuridik shaxslar** bilan esa ular faqatgina bir martalik ish yoki xizmatni ko‘rsatish uchun yozma shartnoma tuzgan holda ishlashlari mumkin. Bitta katta hajmli ishni bajarish kerak bo‘lsa, uni bir necha qismlarga bo‘lib bajarishga to‘g‘ri keladi. Shartnomaning muayyan tasdiqlangan shakli yo‘q: uni yuristlar bajariladigan ish yoki xizmatning o‘ziga xosligidan kelib chiqqan holda tuzadilar.

Bunda o‘zini o‘zi band qilganlar **barcha ishlarni** **mustaqil ravishda** **bajarishlari** kerak: yollanma ishchilar mehnatidan foydalanish mumkin emas.

**Tovar yoki xizmatlar uchun to‘lovlarni qanday ko‘rinishda qabul qilish mumkin?**

O‘zini o‘zi band qilganlar to‘lovlarni har qanday ko‘rinishda: **naqd, terminal yoki bank o‘tkazmalari** orqali qabul qilishlari mumkin. Terminalni bankdan ijaraga olish mumkin. Bankda hisob raqami ochish va yuridik shaxslar bilan pul o‘tkazish yo‘li bilan ishlash mumkin.

**Oylik daromad bo‘yicha qanday cheklovlar mavjud?**

O‘zini o‘zi band qilganlarda oylik yoki yillik **daromad bo‘yicha hech qanday cheklovlar mavjud emas**. O‘zini o‘zi band qiluvchi sifatida oyiga 10 mln so‘m ishlab topsangiz ham, hech kim faoliyatingizni to‘xtatib, YATT yoki MCHJ ochishga majburlamaydi.

**O‘zini o‘zi band qilish maqomini qanday olish mumkin va bu qanchaga tushadi?**

**O‘zini o‘zi band qilish uchun to‘lov yo‘q.** Buning uchun ikki yo‘l bilan ro‘yxatdan mumkin:

* Tuman soliq inspeksiyasiga murojaat qilinsa, xodim anketa to‘ldiradi;
* [soliq to‘lovchining shaxsiy kabineti](https://my.soliq.uz/selfemployment/index?lang=uz) yoki DSQning [Soliq](https://play.google.com/store/apps/details?id=uz.soliq.mobile) mobil ilovasi orqali mustaqil ravishda ro‘yxatdan o‘tish mumkin. «Gazeta.uz» smartfon orqali ro‘yxatdan o‘tish bo‘yicha batafsil [qo‘llanma](https://www.gazeta.uz/uz/2020/07/02/ozini-ozi-band-qilganlar-royxatdan-otish/) ishlab chiqqan. Jarayon 30 daqiqadan ko‘p vaqt olmaydi.

**Cheklanmagan muddatga** ro‘yxatdan o‘tiladi. Anketalar to‘ldirilganidan keyin o‘zini o‘zi band qilgan shaxs sifatida ro‘yxatdan o‘tganlik to‘g‘risida QR-kodli ma’lumotnoma beriladi. Shu yerning o‘zidan ijtimoiy soliqni ham to‘lash mumkin, buning uchun plastik kartochkasi hisob raqami va amal qilish muddatini kiritish kifoya.

**Ish staji va pensiya qanday hisoblanadi?**

Soliq organlari xodimi o‘zini o‘zi band qilgan shaxsni ro‘yxatga olayotganda u haqdagi ma’lumotlarni DSQning o‘zini o‘zi band qilgan shaxslar ma’lumotlar bazasiga kiritadi. Keyinroq uni Yagona milliy mehnat tizimiga (YAMMT) integratsiya qiladi, shuning uchun **ish staji rasman hisoblanadi**. Biroq ish staji hisobga olinishi uchun ijtimoiy soliq to‘lanishi lozim. Tizim oddiy: **yil uchun soliq to‘lansa, bir yillik ish staji hisobga olinadi.**

O‘zini o‘zi band qilganlar uchun pensiya miqdori yakka tartibdagi tadbirkorlarniki kabi hisoblanadi. Pensiya yoshiga yetgan vaqtda zarur ish staji mavjud bo‘lsa, pensiya minimal miqdorda — **565 ming so‘m** (2021 yil 1 iyul holatiga ko‘ra) bo‘ladi. Agarda ish staji yetarli bo‘lmasa, davlat har oyda 400 ming so‘m (2021 yil 1 iyul) miqdorida nafaqa to‘laydi.

**Kasal bo‘lganda yoki mehnat qobiliyatini yo‘qotganda nima qilish kerak?**

O‘zini o‘zi band qilganlar uchun **davolanish va mehnat ta’tillari yo‘q**: kasal bo‘lib qolsa va ma’lum bir muddat ishlay olmasa, hech kim yo‘qotilgan pullarni to‘lab bermaydi.

Mehnat faoliyatini uzoq muddatga to‘xtatish kerak bo‘lib qolsa, bu haqda soliq organini ogohlantirish kerak bo‘ladi. Shundan keyin ishlamagan vaqtlari uchun ijtimoiy soliqni to‘lamasa ham bo‘ladi. Bu vaqt davomida ish staji ham hisobga olinmaydi.

**O‘zini o‘zi band qilganlarga nima mumkin, nima mumkin emas?**

|  |  |
| --- | --- |
| O‘zini o‘zi band qilganlar quyidagilarni **qilishlari mumkin**:   * ro‘yxatdagi bir yoki bir nechta faoliyat turlari bilan shug‘ullanish; * ishni faqat mustaqil ravishda bajarish; * naqd, terminal va pul o‘tkazmasi orqali to‘lovni qabul qilish; * jismoniy va yuridik shaxslar bilan faqat bir martalik ish yoki xizmatlarni bajarish uchun ishlash; * mijoz bilan og‘zaki yoki yozma shartnoma tuzish; * chet ellik buyurtmachilar bilan shartnoma tuzmasdan ishlash; * norezidentlardan chet el valyutasida ishlar uchun to‘lovni qabul qilish. | Quyidagilar o‘zini o‘zi band qilganlarga **mumkin emas**:  ruxsat berilgan faoliyat turlari ro‘yxatida ko‘rsatilmagan faoliyat bilan shug‘ullanish;  yakka tartibdagi tadbirkor bo‘lish;  o‘z faoliyat turi bo‘yicha kimningdir qo‘lida ishlash;  xodimlar yollash;  jismoniy va yuridik shaxslarga katta hajmli ish yoki xizmatni uzoq muddat davomida ko‘rsatish. |

**Chet ellik buyurtmachilar bilan qanday ishlash va ulardan to‘lovlarni qanday qabul qilish kerak?**

O‘zini o‘zi band qilganlar chet ellik jismoniy shaxslar va yuridik shaxslar bilan **shartnoma tuzmasdan**ishlashlari mumkin. Ommaviy ofertani qabul qilish, elektron xabar almashish yoki, jumladan, elektron shakldagi hisob-fakturalar (invoyslar) ishlash uchun asos bo‘lishi mumkin.

Bajarilgan ishlar uchun xorijdagi norezidentlardan to‘lovlarni O‘zbekiston banklaridagi hisob raqamiga **xorijiy valyutada**qabul qilish mumkin. Bunda yakka tartibdagi tadbirkorlar yoki yuridik shaxslar singari Tashqi savdo operatsiyalarining yagona elektron axborot tizimiga bu haqdagi ma’lumotlarni kiritishga hojat yo‘q. Olingan mablag‘larni **o‘z bankida xorijiy valyutada naqd qilib olish** va undan o‘z ehtiyojlari uchun foydalanish mumkin.

**Daromadlar to‘g‘risidagi rasmiy ma’lumotnomani qayerdan olish mumkin?**

O‘zini o‘zi band qilganlar bajarilgan har qanday ish to‘g‘risidagi ma’lumotlarni mustaqil ravishda Soliq mobil ilovasiga kiritishlari mumkin. Jismoniy shaxslar bilan ishlashda shunchaki bajarilgan ish turi va qiymatini ko‘rsatish mumkin. Yuridik shaxslar bilan ishlashda esa bajarilgan ishlar, qiymatini ko‘rsatib, elektron hisob-fakturani jo‘natish mumkin.

Kiritilgan ma’lumotlar asosida olingan daromadlar haqidagi rasmiy ma’lumotnomani shakllantirish va chop etish mumkin. Uning asosida banklarda iste’mol kreditlari yoki imtiyozli qarzlar olish mumkin.

**O‘zini o‘zi band qilish maqomidan qanday voz kechish va faoliyatni to‘xtatish mumkin?**

O‘zini o‘zi band qilish **maqomidan istalgan vaqtda voz kechish va faoliyatni to‘xtatish mumkin.** Buning uchun Soliq mobil ilovasi orqali soliq organini xabardor qilish kerak bo‘ladi. Buni faoliyatni to‘xtatgunga qadar amalga oshirish lozim. Keyinroq soliq organlari xodimlari o‘zini o‘zi band qilish maqomini DSQ bazasidan o‘chirishadi.